Lodzės universitetas
Lodzės universitetas – valstybinis universitetas Lodzėje, Lenkijoje. Lenkijos aukštųjų mokyklų reitinge jis užima 21 vietą, tuo tarpu pasaulyje – 778 vietą (pagal pasaulinį Webometrics Ranking of World Universities reitingą). Universitetas buvo įkurtas 1945 m. birželio 11 d. Aukštoji mokykla buvo kuriama ant privačios mokyklos Wolna Wszechnica Polska pamatų. Pirmaisiais mokslo metais universitete buvo įdarbinta 530 mokslinių darbuotojų, studijas pradėjo 7147 studentų (tai 12,7 % visų tais metais studijas pradėjusių studentų skaičius). 1949 m. iš universiteto buvo išskirtos medicinos studijų kryptys, kurios sudarė naująją aukštąją – Lodzės medicinos akademiją.